صحبت دا اثر

’’صحبتِ صالح ترا صالح کند ، صحبتِ طالع تراطالع کند‘‘ فارسی مقولہ پڑھدے پڑھیندے ہاسے ۔ قیس فریدی صاحب دے صحبتیں دے بعد سُدھ پئی اے جو اے مقولہ کتنا سچا ہے ۔ میں جو ڳالھیں کریندا ٻیٹھاں اے سب کجھ قیس صاحب دے صحبتیں دا اثر اے ۔ جݙاں او شخص اَلیندا ہا تاں معلومات دا خزانہ موتی آنگے کِردا ہا ، وجہ اے ہئی جو اوں شخص کول جہان دنیا دا علم ہا ، او پڑھدا ہا ، کتاب نال گھاٹی یاری ہَس ۔ اساں وی کتاب نال یاری لائوں ، وݙے بݨ ویسوں۔

 حوالہ 
کتاب "قیس فریدی ۔ فن شخصیت اَتے شاعری "  ترتیب پیشکش  : مہر حامد علی شاکر سیال ، ناشر جھوک پبلشرز ، ملتان